Diari Oficial de la Generalitat Valenciana


Sumari del DOGV 3771, del 14-06-2000 (2000/4886)

ORDRE de 18 de maig de 2000, de la Conselleria de Medi Ambient, per la qual es modifica l'Ordre de 14 de març de 2000, de la Conselleria de Medi Ambient, incrementant l'import global màxim que finança, per a 2000, l'Ordre del 3 de juliol de 1998, de la Conselleria de Medi Ambient, establint un règim d'ajudes per a actuacions de conservació i millora de la xarxa de sèquies del Parc Natural de l'Albufera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4886


Data del document
:   18-05-2000

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * ordenació hidroagrícola
    * ajuda pública
    * reserva natural
    * suport econòmic

ORDRE de 18 de maig de 2000, de la Conselleria de Medi Ambient, per la qual es modifica l'Ordre de 14 de març de 2000, de la Conselleria de Medi Ambient, incrementant l'import global màxim que finança, per a 2000, l'Ordre del 3 de juliol de 1998, de la Conselleria de Medi Ambient, establint un règim d'ajudes per a actuacions de conservació i millora de la xarxa de sèquies del Parc Natural de l'Albufera. [2000/Q4886]
  
L'Ordre del 3 de juliol de 1998, de la Conselleria de Medi Ambient, va establir un règim d'ajudes a favor de les comunitats de regants per a realitzar actuacions de conservació i millora de la xarxa de sèquies del Parc Natural de l'Albufera. (DOGV 17.07.1998). Aquesta ordre està dotada, per a l'exercici 2000, amb 85.155.436 pessetes (99.007,73 euros), d'acord amb l'Ordre de 14 de març de 2000, de la Conselleria de Medi Ambient.
  
Havent-se incrementat la dotació de la línia de transferència de capital 2484, que finança les actuacions contemplades en l'Ordre del 3 de juliol de 1998, abans esmentada, i, atès que en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu del 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, així com la línia pressupostària, en l'exercici de les funcions que tinc atribuïdes,
  
ORDENE
  
Article únic
  
L'import global màxim de la línia 2484, «Manteniment i actuacions en les sèquies del Parc Natural de l'Albufera», del programa pressupostari 72.95.629.98.1, en l'exercici de 2000, s'incrementa en 96.385.391 pessetes (77.522,64 euros), addicionals als 20.872.252 pessetes (99.007,73 euros), que establia l'Ordre de 14 de març de 2000, de la Conselleria de Medi Ambient; de tal manera que la dotació total serà de 84.812.506 pessetes (176.530,37 euros).
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 18 de maig de 2000
  
El conseller de Medi Ambient,
  
FERNANDO MODREGO CABALLERO